1985-ben a nemzetközi Formula–3000-es sorozatban versenyzett. Négy futamgyőzelmet szerzett az évben, végül Mike Thackwell és Emanuele Pirro előtt megnyerte a pontversenyt. Még ebben az évben debütált a Formula–1-es világbajnokságon. 1984-ig összesen negyvenhét világbajnoki versenyen indult, melyből harminchatszor tudta magát kvalifikálni a futamokra is. Két alkalommal szerzett pontot; az 1986-os osztrák nagydíjon a hatodik, az 1989-es amerikai futamon pedig a negyedik helyen ért célba.